নিজস্ব প্রতিনিধি~ ভেজাল খাবার বিক্রি রুখতে কলকাতা পুরসভার অন্তর্গত সমস্ত দোকানের মজুদ করা খাবার, রান্নার সামগ্রী নষ্ট করে দিল কলকাতা পুরসভা। মানুষকে ভেজাল খাবার বিক্রি রুখতে আরও কড়া পদক্ষেপ নিচ্ছে কর্পোরেশন সেকথা জানান মেয়র পারিষদ (‌স্বাস্থ্য)‌ অতীন ঘোষ। এদিন অভিযান চালানো হয় শ্যামবাজার মেট্রো স্টেশন চত্বরে। ভাতের হোটেল, রেস্তোরাঁ, শরবতের দোকান ,লস্যির দোকানে থেকে উদ্ধার হয় শিল্পে ব্যবহৃত বরফ। দোকানের লাইসেন্স আছে যাচাই করা হবে। নমুনা পরীক্ষা করে দেখা হবে। ক্ষতিকর কিছু পাওয়া গেলে মামলা হবে। মাংস, রঙ মেশানো সস, হলুদ, রাসায়নিক মশলা পাওয়া গেছে অভিযানে।